stanford-oval/wikipedia huggingface dataset:
Veromies

| Veromies> Skattmans |
| --- | --- |
 Vantaan Veromiehen aluetta Kehä III:n pohjoispuolella.
 Kaupungin kartta, jossa Veromies korostettuna.
Kaupunki:  Vantaa
Suuralue:  Aviapoliksen suuralue
Koordinaatit:  60°18′N, 24°58′E
Kaupunginosa nro:  52
Pinta-ala:  3,5 km² 
Väkiluku:  1 990 (31.12.2023)
Väestötiheys:  161 as./km²
Työpaikkoja:  9 164 kpl   (31.12.2013)
Postinumero(t):  01510, 01530
Lähialueet:  Pakkala, Viinikkala, Lentokenttä ja Koivuhaka
Veromies (ruots. Skattmans) on Vantaan kaupunginosa Helsinki-Vantaan lentoaseman eteläpuolella, Tuusulanväylän länsipuolella. Etelässä Veromies rajoittuu Pakkalan alueeseen, rajana on Kehä III. Lentoasemantien länsipuolelle on käytössä nimi Virkamies (ruots. Tjänstemans).
Veromiehen kaupunginosaa on rakennettu 1950-luvulta lähtien erityisesti työpaikka- ja varastoalueena. Alueelta löytyy pienteollisuutta, logistiikkatoimintoja, liike- ja toimistotiloja ja useita hotelleja. Työpaikkoja on jo yli 9 100 (2013 lopussa). Kaupunginosan työpaikoista miltei 40 prosenttia on kaupan alalla.
Asuinalueena

Asuinrakennukset sijoittuvat toistaiseksi kaupunginosan keskivaiheille lähinnä Pyhtäänkorvenkujan ja Pyhtäänkorventien pohjoispuolelle. Täällä on myös Alvar Aallon suunnittelema 20 asunnon eli kahden Pyttbergetin etelärinnettä kohoavan rivitalon ja näiden väliin jäävän sauna-pesutuparakennuksen muodostama Aerola, Aero Oy:n korjaamohenkilökunnalle suunniteltu ja 1953–1955 rakennettu suojeltu rakennuskokonaisuus. Lähistön muut rakennukset ovat kerrostaloja, joista runsas puolet on rakennettu 2010-luvun alussa. Kaupunginosan asuntojen keskikoko on 55 neliötä, mikä on Vantaan alhaisin lukema. Tämä heijastuu myös alueen ruokakunnissa, joista hieman yli puolet on yhden hengen talouksia. Väestöstä joka neljäs on ulkomaan kansalaisia (2015).
Alueen väkiluvun ennakoidaan nousevan noin runsaaseen 1 500 henkeen vuonna 2025. Alueelle rakennetaan lisää asuntoja ja työpaikkoja tarjoavia tiloja. Elinkeinorakenteen ennakoidaan monipuolistuvan. 52 hehtaarin kokoinen Muuran asuinalue, joka ottaa vaikutteita Kartanonkoskesta, on yksi Veromiehen merkittävimmistä hankkeista.
Oppilaitokset ja nähtävyydet

Koulutusta alueella antavat Finnair Flight Academy ja Vantaan kaupungin Vantaan ammattiopisto Varian Aviapoliksen toimipiste (Rälssitie 13). Suomen ilmailumuseo sijaitsee kaupunginosassa Karhumäentien varrella.
Suomen ilmailumuseon sisäänkäynti.
Finnair Flight Academyn rakennuksia Pyhtäänkorventiellä.
Vantaan ammattiopisto Varian Aviapoliksen toimipistettä.
Liikenneyhteydet

Kehäradan Aviapoliksen rautatieasema palvelee kaupunginosan länsilaidalla, lentoaseman teknisen alueen eteläpuolella ja Tikkurilantien pohjoispuolella. Aseman pohjoisen sisänkäynnin äärellä on myös uusi hotellirakennus. Linja-autoyhteydet ovat varsin kattavat osin lentoaseman läheisyyden vuoksi.
Liikennemelu

Veromiehenkylä (01530 Vantaa) on Itä-Pakilan (00680 Helsinki) jälkeen pääkaupunkiseudun toiseksi meluisin postinumeroalue. Alueesta 89 prosenttia ylittää vuorokausimelulle asetetun 55 desibelin riskirajan. Melu aiheutuu tieliikenteestä. Taustamelu on pienhiukkasten jälkeen toiseksi tärkein ympäristön riski ihmisten terveydelle.
Aiheesta muualla

Kuvia tai muita tiedostoja aiheesta Veromies Wikimedia Commonsissa
Arkkitehti Alvar Aallon suunnitteleman Aerolan rivitaloja (1953–1955).
Aviapoliksen rautatieaseman pohjoinen sisäänkäynti.
William Desmond Taylor

William Desmond Taylor
William Desmond Taylor (26. huhtikuuta 1872 – 1. helmikuuta 1922) oli irlantilaissyntyinen, vuodesta 1890 Yhdysvalloissa asunut elokuvaohjaaja ja näyttelijä. Hänen töidensä joukossa on Up the Road with Sallie (1918).
Parhaiten Taylor kuitenkin muistetaan hänen kuolemastaan; hänet ammuttiin. Epäiltyjä nimettiin useita, mutta henkirikos jäi lopulta selvittämättä. Vuonna 1999 tuotiin julkisuuteen tieto, jonka mukaan näyttelijä Ella Margaret Gibson (1894–1964) olisi kuolinvuoteellaan tunnustanut teon. Mahdollisesta motiivista ei kuitenkaan ole tietoa.
William Cunningham Deane-Tanner syntyi 26. huhtikuuta 1872 Carlow’n kreivikunnassa, Irlannissa. Hän muutti 18-vuotiaana Yhdysvaltoihin, jossa hän teki erilaisia töitä ympäri maata, kunnes vihdoin sai ensimmäisen työnsä näyttelijänä Kaliforniassa vuonna 1912.
Taylor avioitui 7. joulukuuta 1901 Ethel May Harrisonin kanssa. He saivat 1903 tyttären, Ethel Daisyn. Ethel Taylor työskenteli menestyneessä antiikkikaupassa New Yorkissa, jonka ansiosta pari saattoi asua kalliilla alueella. Vuonna 1908 Taylor lähti lounaalle eikä palannut ikinä. Seuraavana päivänä hän soitti työpaikkaansa ja pyysi 600 dollaria, joka toimitettiin hänelle lähetin avulla.
Taylor oli suhteessa George James Hopkinsinselvennä kanssa kahdeksan vuotta ennen kuolemaansa. Hänellä oli myös useita naispuolisia rakastajia.
Aiheesta muualla

William Desmond Taylor Internet Movie Databasessa. (englanniksi)
Taylorin murhaan keskittyvä sivusto (englanniksi)
Vöyrin baptistiseurakunta

| Vöyrin baptistiseurakunta> Vörå baptistförsamling |
| --- | --- |
Suuntautuminen:  baptismi
Perustettu:  1873
Liitetty:  1995
Liitettiin:  Vöyrin vapaakirkkoseurakunta
Pääkirkko:  Vöyri
Infobox OKNimi-testi OK: 
Vöyrin baptistiseurakunta (ruots. Vörå baptistförsamling) oli vuosina 1873–1995 Vöyrillä toiminut baptistiseurakunta.
Seurakunta perustettiin kesällä 1873 ja sen ensimmäisenä johtajana toimi Matts Barkar. Tämän jälkeen seurakunnan johtajana toimi vuoteen 1903 saakka Henrik Bertell ja vuoteen 1919 saakka Michel Finne. 1930-luvulle tultaessa noin 74 henkilöä oli kastettu seurakuntaan.
Vöyrin baptistikappeli rakennettiin vuonna 1903 ja remontoitiin vuonna 1930. Seurakunta toimi myös Kaitsorissa ja Tuckurissa.
Vöyrillä toimi vuodesta 1933 myös helluntailainen Vöyrin Elim-seurakunta. Seurakuntien jäsenmäärät vaihtelivat 1900-luvun mittaan, hieman 1950-luvulla jälleen nousten. 1980-luvulle tultaessa seurakunnat lähestyivät toisiaan ja perustivat vuonna 1995 Vöyrin vapaakirkkoseurakunnan. Seurakuntien yhteinen kirkko rakentui Vöyrin keskustaan.
Seurakunnan johtajat

1873– Matts Barkar
–1903: Henrik Bertell
–1919: Michel Finne
1929–1934: Hugo Holmlund
1934: John Lundberg
1964–1965: Samuel Högberg
1970– Tor Smith
1974– Carl-David Wallin
Anakonda

Anakonda tai Anaconda voi tarkoittaa seuraavia:
anakondat (Eunectes ), eteläamerikkalainen käärmesuku
anakonda, suvun tunnetuimman lajin, viheranakondan (Eunectes murinus) aikaisempi nimi
Anaconda Copper, entinen yhdysvaltalainen kaivosalan yritys
Anakonda-suunnitelma, Unionin armeijan käyttämä sotataktiikka Yhdysvaltain sisällissodassa
operaatio Anaconda, Yhdysvaltain ja sen liittolaisten sotilasoperaatio Afganistanissa 2002
Anakonda, yhdysvaltalainen kauhuelokuva vuodelta 1997
Anakonda -elokuvan jatko-osat:
Anacondas: The Hunt for the Blood Orchid, elokuva vuodelta 2004
Anaconda 3: Offspring, elokuva vuodelta 2008
Anacondas: Trail of Blood, elokuva vuodelta 2009
Anaconda, kaupunki Montanassa Yhdysvalloissa
Anaconda, asennusohjelma
Anaconda, Nicki Minajin kappale vuodelta 2014
Angela Anakonda, piirrossarjahahmo
Colt Anaconda, revolveri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anakonda”, voi hakea sivunnimihaulla, laajalla sivunnimihaulla tai tekstihaulla.
Andrew Fletcher

Andrew Fletcher.
Andrew John Leonard "Fletch" Fletcher (8. heinäkuuta 1961 Basildon, Englanti – 26. toukokuuta 2022) oli yksi Depeche Moden kolmesta alkuperäisjäsenestä. Fletcher oli alun perin basisti, mutta siirtyi pian muun yhtyeen mukana syntetisaattoreihin.
Fletch ei koskaan ollut vahva musiikillinen vaikuttaja Depeche Modessa, sen sijaan hän keskittyi toimimaan yhtyeen asioista huolehtivana managerina. Fletchillä oli myös oma levy-yhtiö, Toast Hawaii, ja toisinaan hän toimi myös DJ:nä.
Aljoša

Aljoša on venäläinen Aleksei-nimen hellittelymuoto.
Aljoša Popovitš
Aljoša Asanović
Aljoša (Aleksei), Dostojevskin Karamazovin veljesten henkilöhahmo
Aljoša, Tallinnan Pronssisoturin lempinimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aljoscha”, voi hakea sivunnimihaulla, laajalla sivunnimihaulla tai tekstihaulla.
Algerian ilmavoimien lento-onnettomuus 2018

| Algerian ilmavoimien lento-onnettomuus 2018 |
| --- | --- |
 Onnettomuuskoneen kaltainen Algerian ilmavoimien Iljušin Il-76TD.
Yhteenveto
Päivämäärä:  11. huhtikuuta 2018
Tapahtumapaikka:  Boufarik, Algeria
Lähtöpaikka:  Boufarikin lentoasema, Boufarik, Algeria
Määränpää:  Boudghene Ben Ali Lotfin lentoasema, Béchar, Algeria
Kuolleita:  257
Eloonjääneitä:  0
Lentokone
Konetyyppi:  Iljušin Il-76TD
Lentoyhtiö:  Algerian ilmavoimat
Rekisteritunnus:  7T-WIV
Matkustajia:  247
Miehistöä:  10
Algerian ilmavoimien lento-onnettomuus 2018 tapahtui 11. huhtikuuta 2018, kun Algerian Boufarikista Béchariin matkalla ollut Algerian ilmavoimien Iljušin Il-76 -kuljetuskone syöksyi pellolle ja syttyi tuleen pian lähdettyään Boufarikista. Lennolla oli 247 matkustajaa ja kymmenen miehistön jäsentä, jotka kaikki kuolivat onnettomuudessa. Uhrit olivat pääosin sotilaita ja heidän perheenjäseniään. Kuolleiden joukossa oli viranomaislähteen mukaan 26 länsisaharalaisen Polisario-vapautusliikkeen jäsentä.
Aljona Zavarzina

| Mitalit | Mitalit | Mitalit |  |
| --- | --- | --- | --- |
|  Zavarzina vuonna 2009. |  Zavarzina vuonna 2009. |  Zavarzina vuonna 2009. |  |
Maa:   Venäjä
Naisten lumilautailu
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | parisuurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | La Molina 2011 | parisuurpujottelu |  |
|  Hopeaa | Kreischberg 2015 | parisuurpujottelu |  |
|  Pronssia | Sierra Nevada 2017 | paripujottelu |  |
Aljona Igorevna Zavarzina (ven. Алёна Игоревна Заварзина, s. 27. toukokuuta 1989 Novosibirsk, Venäjän SFNT, Neuvostoliitto) on venäläinen lumilautailija, olympiamitalisti ja maailmanmestari.
Zavarzina voitti parisuurpujottelun maailmanmestaruuden La Molinassa 2011 ja oli hopealla Kreischbergissa 2015. Vancouverin talviolympialaisissa 2010 hän sijoittui parisuurpujottelussa 17:nneksi. Sotšin talviolympialaisissa 2014 hän saavutti parisuurpujottelussa olympiapronssia.
Zavarzina on naimisissa lumilautailun olympiavoittaja Vic Wildin kanssa.
Andrew Fire

| Andrew Fire |
| --- | --- |

Henkilötiedot
Syntynyt: 27. huhtikuuta 1959 (ikä 65)
Koulutus ja ura
Väitöstyön ohjaaja:  Phillip Allen Sharp
Tutkimusalue:  Perinnöllisyystiede ja patologia
Palkinnot:   Nobelin lääketieteen palkinto (2006)
Aiheesta muualla
profiles.stanford.edu/andrew-fire
Andrew Zachary Fire (s. 27. huhtikuuta 1959 Santa Claran piirikunta, Kalifornia) on yhdysvaltalainen patologian ja genetiikan professori Stanfordin yliopistossa. Hän sai vuoden 2006 Nobelin lääketieteen palkinnon yhdessä Craig Mellon kanssa. Palkitsemisen peruste on RNA-interferenssiä koskeva tutkimus, jonka he olivat julkaisseet vuonna 1998. Palkinnon perustelussa sanottiin muun muassa: "Fire ja Mello ovat löytäneet perusmekanismin, jolla geneettisen tiedon virtaa säädellään."
1-kloorietaani

| 1-kloorietaani |
| --- | --- |


Tunnisteet
Muut nimet:  etyylikloridi   kloorietaani   monokloorietaani
CAS-numero:  75-00-3
PubChem CID:  6337
Ominaisuudet
Molekyylikaava:  C2H5Cl
Moolimassa:  64,5 g/mol
Ulkomuoto:  Väritön kaasu
Sulamispiste:  −138 °C (134 K)
Kiehumispiste:  12,5 °C (285,4 K)
Tiheys:  0,918 g/cm3
Liukoisuus veteen:  veteen 0,574 g/100 ml
    
1-kloorietaani, josta käytetään myös nimiä etyylikloridi, kloorietaani ja monokloorietaani. Se on huoneenlämmössä olomuodoltaan väritön kaasu ja sillä on eetterimäinen haju. 1-kloorietaanin rakennekaava on CH3CH2Cl, leimahduspiste –50 °C c.c. ja itsesyttymislämpötila 519 °C.
1-kloorietaania käytetään tetraetyylilyijyn sekä etyyliselluloosan tuotannossa. Ainetta on käytetty myös paikallispuudutuksessa.
Muita kloorietaaneja

1,1-dikloorietaani
1,2-dikloorietaani
1,1,1-trikloorietaani
1,1,2-trikloorietaani
1,1,1,2-tetrakloorietaani
1,1,2,2-tetrakloorietaani
pentakloorietaani
heksakloorietaani
Aiheesta muualla

Wikimedia Commonsissa on kuvia tai muita tiedostoja aiheesta .
1-kloorietaanin kansainvälinen kemikaalikortti
Kemian työsuojeluneuvottelukunta (KETSU): 1-kloorietaani eli kloorietaani (Arkistoitu – Internet Archive)
Kyoto Encyclopedia of Genes and Genomes (KEGG): Ethyl chloride (englanniksi)
Aljona Sidko

| Mitalit | Mitalit | Mitalit |  |
| --- | --- | --- | --- |
|  Aljona Sidko |  Aljona Sidko |  Aljona Sidko |  |
Maa:   Venäjä
Naisten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Torino 2006 | sprintti (v) |  |
| MM-kilpailut  | MM-kilpailut  | MM-kilpailut  |  |
|  Pronssia | Oberstdorf 2005 | parisprintti (v) |  |
Aljona Sidko (s. 20. syyskuuta 1979 Krasnojarsk) on venäläinen hiihtäjä, joka on keskittynyt pääasiassa sprinttimatkoille.
Sidkon paras henkilökohtainen arvokisasaavutus on vapaalla hiihtotavalla käydyn sprintin olympiapronssi 2006 Torinosta. Lisäksi hän on saavuttanut 2005 Oberstdorfin MM-kisoissa pronssia sprintin parikilpailusta. Maailmancupissa Sidko on saavuttanut yhden osakilpailuvoiton vapaan hiihtotavan sprinttikilpailussa Nové Městossa joulukuussa 2005.
Sidko on naimisissa ja hänellä on yksi lapsi. Hänen harrastuksiaan ovat tietokoneet ja internet. Seuratasolla hän edustaa Dynamoa.
Sidko antoi positiivisen dopingnäytteen Moskovan lähellä käydyssä kilpailussa 26. joulukuuta 2009. Venäjän hiihtoliitto määräsi hänet kahden vuoden kilpailukieltoon.
Aljona Kartašova

| Mitalit> Maa:   Venäjä.Naispaini. Olympialaiset  | Mitalit> Maa:   Venäjä.Naispaini. Olympialaiset  | Mitalit> Maa:   Venäjä.Naispaini. Olympialaiset  | Maa:   Venäjä> Naispaini. |
| --- | --- | --- | --- |
|  Hopeaa | Peking 2008 | 63 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Khalkis 2002 | 59 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Haaparanta 2004 | 63 kg |  |
|  Kultaa | Moskova 2006 | 63 kg |  |
|  Kultaa | Tampere 2008 | 63 kg |  |
|  Hopeaa | Sofia 2007 | 63 kg |  |
|  Hopeaa | Vilna 2009 | 63 kg |  |
|  Pronssia | Baku 2010 | 67 kg |  |
Aljona Vladimirovna Kartašova (ven. Алёна Владимировна Карташова, s. 23. tammikuuta 1982 Angarsk, Venäjän SFNT) on venäläinen naispainija, olympiamitalisti, maailman- ja Euroopan mestari.
Kartašova saavutti olympiahopeaa Pekingissä 2008 sarjassa 63 kg. Loppuottelussa hän hävisi japanilaiselle Kaori Ichōlle. Ateenan kesäolympialaisissa 2004 Kartašova sijoittui samassa painoluokassa kahdeksanneksi. Maailmanmestaruuden Kartašova on voittanut kerran ja Euroopan mestaruuden kolme kertaa. EM-kilpailuista hän on voittanut yhteensä kuusi mitalia.
Zenia Stampe

| Zenia Stampe |
| --- | --- |
 Zenia Stampe vuonna 2008.
Henkilötiedot
Koko nimi:  Zenia Stampe Lyngbo
Syntynyt: 30. maaliskuuta 1979 (ikä 45) Roskilde, Tanska
Kansalaisuus:  tanskalainen
Ammatti:  poliitikko
Poliitikko
Puolue:  Radikaali Venstre
Asema:  kansankäräjäedustaja (2011–)
Vaalipiiri:  Sjælland
Tutkinnot:  Kööpenhaminan yliopisto (valtiotieteiden maisteri 2009)
Aiheesta muualla
Virallinen sivu
Zenia Stampe Lyngbo (s. 30. maaliskuuta 1979 Roskilde) on tanskalainen poliitikko Radikaali Venstre -puolueesta. Hän on toiminut vuodesta 2011 Tanskan parlamentin eli kansankäräjien jäsenenä.
Stampe valittiin kansankäräjille ensimmäisen kerran syyskuun 2011 vaaleissa Sjællandin vaalipiiristä. Hänet on valittu jatkokaudelle vuosien 2015, 2019 ja 2022 vaaleissa. Hän on toiminut kansankäräjillä muun muassa kulttuurivaliokunnan varapuheenjohtajana vuodesta 2023.
Stampe opiskeli politiikan tutkimusta Kööpenhaminan yliopistossa ja suoritti maisterintutkinnon vuonna 2009. Ennen valintaansa kansankäräjille hän työskenteli vuosina 2010–2011 Tanskan elinkeino- ja rakennushallituksen (Erhvervs- og Byggestyrelsen) virkailijana ja vuosina 2009–2010 Kööpenhaminan kunnan terveys- ja hoitohallinnon (Sundheds- og Omsorgsforvaltning) konsulttina.
Vuosina 2008–2011 Stampe toimi puolueensa varapuheenjohtajana ja vuosina 2003–2006 puolueen nuorisojärjestön Radikal Ungdomin puheenjohtajana. Hän lähti mukaan nuorisojärjestön toimintaan vuonna 1998.
Zenia Stampe on naimisissa teatteriohjaaja Martin Lyngbon kanssa. Hänellä on kolme omaa lasta sekä yksi bonuslapsi.
Aiheesta muualla

/ Zenia Stampe Facebookissa
Anania Širakatsi

Patsas Anania Širakatsi.
Anania Širakatsi (arm. Անանիա Շիրակացի; 610–685) oli armenialainen tieteilijä. Häntä pidetään maansa luonnontieteiden ja eksaktien tieteiden perustajana. Hän edisti muun muassa matematiikkaa ja maantiedettä.
Širakatsin mukaan on nimetty yliopistoja sekä Anania Širakatsi -mitali ja painettu muistokolikko.
Aljaž Sedej

| Mitalit> Maa:   Slovenia.Miesten judo.EM-kilpailut  | Mitalit> Maa:   Slovenia.Miesten judo.EM-kilpailut  | Mitalit> Maa:   Slovenia.Miesten judo.EM-kilpailut  | Maa:   Slovenia> Miesten judo. |
| --- | --- | --- | --- |
|  Pronssia | Tbilisi 2009 | 81 kg |  |
Aljaž Sedej (s. 30. toukokuuta 1988 Ljubljana) on slovenialainen judon EM-mitalisti.
Sedej saavutti Tbilisiin EM-kilpailuissa 2009 pronssia 81 kg:n sarjassa. Wienin EM-kilpailuissa 2010 hän oli samassa painoluokassa seitsemäs. Hän karsiutui Pekingin 2008 ja Lontoon 2012 olympialaisissa ensimmäisen ottelun jälkeen. Hän sai Välimeren kilpailuissa 81 kg:n sarjassa kultaa Pescarassa 2009 ja hopeaa Mersinissä 2013.
Sedej saavutti 81 kg:n sarjassa alle 20-vuotiaiden EM-kilpailuissa kultaa 2007 ja pronssia 2006 sekä alle 23-vuotiaiden EM-kilpailuissa kultaa 2007 ja pronssia 2009.
Hän on sijoittunut Masters-, Grand Slam- ja Grand Prix -kilpailuissa kaksi kertaa toiseksi sekä saavuttanut maailmancupeissa ja Continental Open -kilpailuissa kaksi turnausvoittoa, kaksi kakkossijaa ja kolme kolmossijaa. Hän on voittanut aikuisten sarjassa neljä Slovenian-mestaruutta.
Ananias Eloi Castro Monteiro

Ananias Eloi Castro Monteiro (20. tammikuuta 1989 São Luís, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Ananias. Hänen seuransa oli Chapecoense. Ananias kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ananias Eloi Castro Monteiro
Antti Pihlakoski

Antti Pihlakoski huhtikuussa 2015.
Antti Veikko Pihlakoski (s. 2. toukokuuta 1961 Rusko) on suomalainen urheiluvaikuttaja. Hän oli Suomen Urheiluliiton (SUL) puheenjohtaja vuosina 2006–2012.
Pihlakoski valittiin SUL:n hallituksen puheenjohtajaksi 26. marraskuuta 2005 Ilkka Kanervan 15-vuotisen puheenjohtajauran päätyttyä. Hän sai puheenjohtajavaalissa 29 ääntä, kun Arto Bryggare sai 15 ja Seppo Rehunen 2 ääntä. Pihlakosken puheenjohtajuus alkoi vuoden 2006 alussa ja keväällä 2012 hän ilmoitti, ettei ole käytettävissä enää syksyllä 2012 päättyvän toimikauden jälkeen. Puheenjohtajana häntä kritisoitiin muun muassa Suomen heikosta urheilumenestyksestä.
Yleisurheilun Helsingin EM-kisoissa 2012 Pihlakoski toimi järjestelytoimikunnan puheenjohtajana. Pihlakoski oli Suomen Olympiakomitean varapuheenjohtaja kaudella 2008–2012 ja istuu Euroopan yleisurheiluliiton (EAA) hallituksessa. Keväällä 2015 hän oli ehdolla EAA:n puheenjohtajaksi, mutta sai kolmesta ehdokkaasta vähiten ääniä. Elokuussa 2015 Pihlakoski valittiin nelivuotiskaudelle Kansainvälisen yleisurheiluliiton IAAF:n (nyk. WA) hallitukseen. Jatkokausille hänet valittiin 2019 ja 2023.
Yleisurheilijana Pihlakoski saavutti pronssia 4 × 1 500 metrillä vuoden 1983 SM-viesteissä ja pronssia 800 metrillä sisäratojen SM-kilpailuissa vuosina 1983 ja 1984.
1-mittakaava

1-mittakaava tai 1 on yleisesti käytetty ilmaisu mittakaavasta 1:32. Tämä tarkoittaa sitä, että yksi millimetri pienoismallissa vastaa oikeassa koossa 32 millimetriä. Monet pienoismallivalmistajat, Märklin, Fleischmann ja Roco, käyttävät tätä merkintää.
Muita yleisiä mittakaavoja

N-mittakaava
Z-mittakaava
H0-mittakaava
Will Ferrell

| Will Ferrell |
| --- | --- |
 Will Ferrell toukokuussa 2013.
Henkilötiedot
Koko nimi:  John William Ferrell
Syntynyt: 16. heinäkuuta 1967 (ikä 57)  Irvine, Kalifornia
Näyttelijä
Aktiivisena:  1995-
Merkittävät roolit:  Frank "The Tank" Ricard (Old School) Buddy Hobbs (Elf) Ron Burgundy (Uutisankkuri: Ron Burgundyn legenda)
Aiheesta muualla
IMDb 
Elonet
John William ”Will” Ferrell (s. 16. heinäkuuta 1967 Irvine, Kalifornia) on yhdysvaltalainen koomikko ja näyttelijä.
Elämä ja ura

Ferrell syntyi Kaliforniassa vuonna 1967. Hän kävi Etelä-Kalifornian yliopistoa ja luki liikuntatiedon tutkinnon. Sen jälkeen hän työskenteli urheiluselostajana kaapelitelevisiossa. Kiinnostuttuaan näyttelemisestä Ferrell alkoi ottaa näyttelytunteja ja liittyi Groundlings-nimiseen losangelesilaiseen komediaryhmään. Se johti kiinnitykseen television Saturday Night Live -sketsiohjelmassa.
Näyteltyään joitain sivuosia komediaelokuvissa, kuten Old School (2003), Ferrell teki läpimurtonsa vuoden 2003 komediassa Elf ja sitä seuranneessa uutistenlukijasta kertovassa elokuvassa Uutisankkuri: Ron Burgundyn legenda (2004). Sitä on seurannut sarja menestyskomedioita. Ferrell on näytellyt myös televisiosarjoissa kuten Konttori ja Eastbound & Dawn.
Valikoitu filmografia

Austin Powers - kumma jätkä (Austin Powers: International Man of Mystery, 1997) - Mustafa
Bileet Roxburyssa (A Night at the Roxbury, 1998) - Steve Butabi
The Thin Pink Line (The Thin Pink Line, 1998) - Darren Clark
Dick (Dick, 1999) - Bob Woodward
Austin Powers - agentti joka tuuppasi minua (Austin Powers: The Spy Who Shagged Me, 1999) - Mustafa
The Suburbans (The Suburbans, 1999) - Gil
Zoolander (Zoolander, 2001) - Mugatu
Jay and Silent Bob Strike Back (Jay and Silent Bob Strike Back, 2001) - villieläin-sheriffi Willenholly
Old School (Old School, 2003) - Frank "The Tank" Ricard
Elf (Elf, 2003) - Buddy Hobbs
Melinda and Melinda (Melinda and Melinda, 2004) - Hobie
Uutisankkuri: Ron Burgundyn legenda (Anchorman: The Legend of Ricky on Burgundy, 2004) - Ron Burgundy
Starsky & Hutch (Starsky & Hutch, 2004) - Big Earl
The Producers (The Producers, 2005) - Franz Liebkind
Kuokkavieraat (Wedding Crashers, 2005) - Chazz Reinhold
Winter Passing (Winter Passing, 2005) - Corbit
Vaimoni on noita (Bewitched, 2005) - Jack Wyatt/Darrin
Pelkoa ja inhoa nappulaliigassa (Kicking & Screaming, 2005) - Phil Weston
Wendellin stoori (The Wendell Baker Story, 2005) - Dave Bix
Aidosti outoa (Stranger Than Fiction, 2006) - Harold Crick
Talladega Nights (Talladega Nights: The Ballad of Ricky Bobby, 2006) - Ricky Bobby
Utelias Vili (Curious George, 2006) - Ted - keltahattuinen mies
Hokkarihemmot (Blades of Glory, 2007) - Chazz Michael Michaels
Velipuolet (Step Brothers, 2008) - Brennan Huff
Land of the Lost (Land of the Lost, 2009) - Tohtori Rick Marshall
Katastrofikytät (The Other Guys, 2010) - Allen Gamble
Megamind (Megamind, 2010) - Megamind
Casa de Mi Padre (Casa de Mi Padre, 2012) - Armando Alvarez
The Campaign (The Campaign, 2012) - Cam Brady
The Internship (The Internship, 2013) - Kevin
Tervetuloa Ruotsiin! (Welcome to Sweden, 2014) - oma itsensä
Barbie, 2023 – Mattelin toimitusjohtaja
Aiheesta muualla

Will Ferrell Internet Movie Databasessa. (englanniksi)